Wani Man Shafawa Na Kashe Kwayoyin Cuta Ya Nuna Alamar Kaifi Wajen Hana Kamuwa Da Kanjamau
Sabon bincike ya nuna cewa wannan mai na kashe kwayoyin cuta, yana kashe kwayar cutar HIV kuma yana hana mace daukar cutar idan ta tara
Ayayin da akasarin masana kimiyya da dama suka dukufa kan neman hanyar warkar dacutar kanjamau ko SIDA, wasu daga cikinsu sun maida hankali ne ga samo hanyoyimafiya nagarta na dakile yaduwar kwayar halittar dake haddasa wannan cuta,watau HIV. An dai gano cewa kororon roba yana da tasiri sosai wajen hanayaduwar wannan cuta a lokacin jima’i. Amma a wasu yankuna da dama na duniya,maza ba su so, ko kuma ba zasu iya amfani da kororon ba. Ayanzu, wani sabon bincike ya nuna cewa wani man shafawa na kashe kwayoyin cutamai kashe kwayoyin HIV, yana iya hana mace kamuwa da wannan cuta idan ta tarada namijin dake dauke da cutar. Dr. Lameck Chinula yana aiki ma Jami’arcarolina ta Arewa a wata cibiyar da ta kafa a kasar Malawi. Dr.Chinula ya ce, “Ana shafa wannan man kashe kwayoyin cuta a farji ko a duburadomin rage yiwuwar kamuwa da kwayar halittar cuta ta HIV mai janyo kanjamau.Wannan kuwa yana da matukar muhimmanci musamman a kasashe irinsu Malawi indaakasarin mata ba su da zabin sanya mazaje su yi amfani da kororon roba.” Chinulayana cikin gungun wasu masana kimiyya na kasa da kasa da ake kira “MicrobicideTrials Network” masu bincike kan man shafawa mai kashe kwayoyin cuta. Masubincike a kasashe biyar sun bayar da man shafawa na kashe kwayoyin cuta ga matasu fiye da dubu uku domin su yi amfani da shi na tsawon shekara daya da rabi. Alokacin gudanar da wannan binciken, an ba wasu matan man shafawa dake dauke damaganin kashe kwayoyin cuta, wasu an ba su man dake dauke da wani sinadari natoshe kafar shigar kwayar cutar HIV, wasu kuma an ba su man da babu wani magania ciki amma ba tare da sun san hakan ba. Har ila yau, an ba su kororon roba,aka yi musu jinyar duk wata cutar da suke da ita wadda ake dauka ta jima’i, akakuma sanar da su yadda zasu iya hana kawunansu kamuwa da kwayar cutar HIV. Dr.Chinula ya ce, “Mace zata shafa wannan mai idan ta san cewar zata tara danamiji a ranar, ko kuma zata shafa ba tare da bukace shi da yayi amfani dakororon roba ba.” Dayadaga cikin abubuwan da aka gano shi ne wannan mai bai kara kasadar mace tadaukar kwayar cutar HIV kamar yadda gwajin farko da aka yi can baya dairin wannan mai ya haddasa ba. Chinula ya ce la shakka, wasu daga cikin matanda suka karbi man shafawa mai dauke da maganin kashe kwayoyin cuta sun daukikwayar cutar ta HIV, amma yawansu bai kusanci na sauran matan da ba su shafairin wannan mai ba. Yace, “ba mu da wadatacciyar shaidar da zamu bugi kirji mu ce wannan mai yanahana mace daukar kwayar cutar HIV, amma ina da kwarin guiwar cewa shi wannanmai zai bada wata ‘yar kariya ga mata.” Chinulaya ce wannan sakamako na binciken nasu, zai kara muhimmin bayanin da ake bukatadomin gaggauta gano man shafawa na kashe kwayoyin cuta mai kaifi wanda zai zamomakamin da mata zasu iya amfani da shi nan gaba wajen kare kawunansu.